
28.08.26
חוות דעת רפואית
מר אורן יעקבי תעודת זהות מספר 031665144 נבדק בתל אביב ביום 24.08.2026
פרטי השכלתי
בוגר בית ספר לרפואה של הטכניון, בעל תואר מגיסטר למדעים בפרמקולוגיה, מכון רפפורט למחקר הפקולטה, לרפואה טכניון חיפה, מומחה לכירורגיה אורתופדית , מומחה לרפואת כאב, רופא בכיר ביחידת הכאב בית חולים איכילוב, פוסק לשעבר בוועדות ערר בוועדות לנכות כללית ותאונות עבודה בביטוח לאומי.
המסמכים שעמדו לרשותי
סיכומים מביקורים במרפאות קופת החולים.
פרשת המקרה
יליד שנת 1978.
בתאריך 03.04.25 נבדק במרכז הרפואי קפלן לאחר חבלת שוק ימין. בתיעוד תואר חתך מינימלי, גבולות החתך ללא דימום, והחתך נסגר בסיכה.
בתאריך 10.04.25 ניתן אישור מחלה מיום 11.04.25 ועד 17.04.25. בתאריך 23.04.25 ניתן אישור מחלה נוסף מיום 20.04.25 ועד 24.04.25.
בתיעוד אורתופדי מתאריך 21.05.25 דווח על כאבי קרסוליים מזה מספר חודשים, בעיקר לאחר מאמץ וללא כאב במנוחה, עם הטבה לאחר שהפסיק הליכות בחודש האחרון. בבדיקה תוארה רגישות סביב אחז גיד אכילס, ללא חסר נוירו־וסקולרי, ללא נפיחות או דפורמציה. הומלץ על מתיחות, עיסויים ומדרס לעקב.
עוד באותו ביקור צוין כי כחודשיים קודם לכן נחבל בשוק ימין, נבדק בקפלן, והחתך המינימלי נסגר בסיכה. עדיין דווח על כאב. בבדיקה לא הייתה נפיחות, הצלקת הייתה תקינה ותוארה רגישות מקומית. הומלץ על קירור מקומי ופעילות לפי יכולת, וצוין כי סביר שהכאב יחלוף.
בתיעוד מתאריך 10.05.26 דווח כי עדיין קיימים כאבים בשוק ימין במהלך מאמץ. בבדיקה תוארה רגישות למגע, ללא תנועה פתולוגית וללא חסר נוירו־וסקולרי.
בתאריך 05.07.26 נדונו אפשרויות טיפול והוחלט על הפרדת הצלקת והזרקת סטרואידים. בתאריך 08.07.26 בוצעה הפרדה עדינה של הצלקת בשוק ימין והזרקת סטרואידים. בנוסף בוצעה הזרקת סטרואידים למרפק טניס מימין. הומלץ לשמור על ניקיון אזור ההזרקה, ליטול נוגדי כאב לפי צורך, לפנות לבדיקה דחופה בהחמרה ולהמשיך במעקב.
בבדיקות הדימות:
1. במסמכי קפלן צוין כי בצילום לא נמצא ממצא.
2. בתיעוד מתאריך 05.07.26 נרשם כי הצילום היה תקין.
תלונותיו
נולדתי בשנת 1978 ואני עובד בהייטק. במהלך שהות ביוון, לשם נסעתי לצורך חגיגת בר המצווה של בני, דרכתי על מכסה ביוב שהיה סגור, אך ברגע שדרכתי עליו הוא נפתח ונפלתי פנימה. בעקבות הנפילה נפגעתי בשוק ימין, ומאז נשארו לי כאבים ורגישות משמעותית באזור הפגיעה.
כיום המקום עדיין כואב ורגיש מאוד למגע, כאילו הפצע עדיין נמצא שם. אפילו בזמן מסאז', כשנוגעים או לוחצים באזור, אני מרגיש כאב חזק מאוד. אין תחושה של זרם או חשמל, אלא כאב מקומי באזור הפגיעה. הכאב מפריע לי בעיקר במאמץ ממושך, בפעילות ספורטיבית, בטיפוס ובהליכות ארוכות. גם בעלייה במדרגות אני מרגיש את הכאב. למרות זאת, הכאב אינו ברמה שמונעת ממני לחלוטין לבצע את הפעילויות, אבל הוא בהחלט מציק ומגביל אותי בזמן מאמץ.
חשבתי שהכאב יעבור בתוך חודש-חודשיים, אך כבר חלפה כחצי שנה והוא עדיין נמשך. קיבלתי זריקת סטרואידים, אך היא לא עזרה באופן משמעותי. בנוסף לכאב, נשאר באזור גם שינוי במראה שמפריע לי מבחינה אסתטית.
בבדיקה
שוק ימין: באמצע שוק מדיאלית צלקת שקועה אדומה מימדיה 2 ס"מ קוטר, רגישה מאד למגע עם רתיעה ניכרת למגע. תנועות מלאות של הברך והקרסול.
דיון ומסקנה
מדובר בגבר יליד שנת 1978, עיסוקו בהייטק, אשר במהלך שהות ביוון נפל לתוך פתח ביוב לאחר שמכסה שעליו דרך נפתח, ונחבל בשוק ימין. בתאריך 03.04.25 נבדק במרכז הרפואי קפלן, שם תואר חתך מינימלי בשוק ימין ללא דימום פעיל, אשר נסגר בסיכה. בהמשך ניתנו תקופות אי־כושר במהלך חודש אפריל 2025.
בתאריך 21.05.25 נבדק אורתופדית בשל כאב מתמשך באזור החבלה, ובבדיקה נמצאה רגישות מקומית בשוק ימין. הומלץ על קירור מקומי ופעילות לפי יכולת. בתאריך 10.05.26, למעלה משנה לאחר הפגיעה, עדיין דווח על כאבים בשוק ימין במאמץ ונמצאה רגישות למגע. בצילומים לא הודגם ממצא גרמי. לנוכח התמדה של הכאב והרגישות הוחלט על טיפול מקומי בצלקת, ובתאריך 08.07.26 בוצעה הפרדה עדינה של הצלקת והזרקת סטרואידים, ללא שיפור משמעותי לפי דיווחו.
היום מדווח על כאב מקומי ורגישות ניכרת באזור הצלקת בשוק ימין, המוחמרים במגע ובלחיצה וכן במאמץ ממושך, בפעילות ספורטיבית, בטיפוס, בהליכות ארוכות ובעלייה במדרגות. לדבריו הכאב אינו בעל אופי חשמלי או מקרין, אך נמשך מאז הפגיעה ומפריע לו בפעילות. בנוסף מדווח על שינוי אסתטי באזור הצלקת ועל היעדר שיפור משמעותי לאחר הזרקת סטרואידים.
בבדיקתו על ידי, מצאתי באמצע השוק הימנית, בצד המדיאלי, צלקת שקועה ואדומה בקוטר כ־2 ס״מ, רגישה מאוד למגע, עם רתיעה ניכרת בעת מישוש.
לאור תוצאות בדיקתו והסיכומים הרפואיים שעמדו לרשותי, אני קובע כי נכותו בגין צלקת שקועה ואדומה בשוק ימין, בקוטר של כ־2 ס"מ, המלווה ברגישות ניכרת וברתיעה משמעותית למגע, עומדת על 10% לפי סעיף 75(1)(ב).
חוות דעת זו ניתנת לשם הגשה כעדות בשבועה לבית המשפט אני מצהיר בזה כי ידוע לי היטב שלעניין הוראת החוק הפלילי בדבר עדות בשבועה דין חוות דעתי זו כשהיא חתומה בידי כדין עדות בשבועה בבית המשפט.

